14.3.2022
MT
Il-Ġurnal Uffiċjali tal-Unjoni Ewropea
L 85/7
(6)
Fl-opinjonijiet tagħha tas-27 ta’ Jannar 2015 (4), l-Awtorità kkonkludiet li, fil-kundizzjonijiet tal-użu proposti, l-aċidu ċitriku prodott mill-Aspergillus niger DSM 25794 jew CGMCC 4513/CGMCC 5751 jew CICC 40347/CGMCC 5343 ma għandux effett negattiv fuq is-saħħa tal-annimali, fuq is-sikurezza tal-konsumaturi jew fuq l-ambjent.
Ikkonkludiet ukoll li l-addittiv għandu effetti potenzjalment perikolużi fuq il-ġilda, fuq il-membrani mukużi u fuq l-għajnejn, u l-esponiment permezz tal-inalazzjoni huwa riskju.
Għalhekk, il-Kummissjoni hija tal-fehma li jenħtieġ li jittieħdu miżuri protettivi xierqa sabiex jiġu evitati l-effetti negattivi fuq is-saħħa tal-bniedem, b’mod partikolari fir-rigward tal-utenti tal-addittiv.
L-Awtorità kkonkludiet ukoll li s-sustanza jista’ jkollha l-potenzjal li taġixxi bħala regolatur tal-aċidità fl-għalf.
Madankollu, għalkemm l-effikaċja tagħha bħala preservattiv fl-ikel hija rikonoxxuta sew, ma ntwerietx biżżejjed minħabba n-nuqqas ta’ analiżi statistika pprovduta mill-istudju tad-disinn.
(7)
Minkejja d-dgħufija tad-dimostrazzjoni statistika tal-istudji pprovduti, l-awtorizzazzjoni diġà mogħtija lill-aċidu ċitriku għall-użu fl-ikel għall-istess funzjoni tqieset bħala indikazzjoni suffiċjenti tal-effikaċja tas-sustanza bħala preservattiv, skont il-kundizzjonijiet tar-Regolament tal-Kummissjoni (KE) Nru 429/2008 (5).
(8)
Fl-opinjonijiet tagħha tal-1 ta’ Lulju 2014 (6) u tat-8 ta’ Settembru 2015 (7), l-Awtorità kkonkludiet li filkundizzjonijiet tal-użu proposti, l-aċidu sorbiku u s-sorbat tal-potassju ma għandhomx effett negattiv fuq is-saħħa tal-annimali, fuq is-sikurezza tal-konsumaturi jew fuq l-ambjent.
Ikkonkludiet ukoll li l-addittivi huma irritanti għall-ġilda, għall-għajnejn u għas-sistema respiratorja.
Għalhekk, il-Kummissjoni hija tal-fehma li jenħtieġ li jittieħdu miżuri protettivi xierqa sabiex jiġu evitati l-effetti negattivi fuq is-saħħa tal-bniedem, b’mod partikolari fir-rigward tal-utenti tal-addittivi.
L-Awtorità kkonkludiet ukoll li l-aċidu sorbiku u s-sorbat tal-potassju huma addittivi tal-ikel awtorizzati fl-Unjoni għall-użu bħala preservattivi.
Huwa raġonevoli li wieħed jistenna li l-effett fl-ikel jiġi osservat fl-għalf meta jintuża f’konċentrazzjonijiet komparabbli u f’kundizzjonijiet simili.
(9)
Fl-opinjonijiet tagħha tal-1 ta’ Frar 2012 (8) u tas-6 ta’ Mejju 2021 (9), l-Awtorità kkonkludiet li, fil-kundizzjonijiet tal-użu proposti, l-aċidu aċetiku, id-diaċetat tas-sodju u l-aċetat tal-kalċju ma għandhomx effetti negattivi fuq is-saħħa tal-annimali, fuq is-sikurezza tal-konsumaturi jew fuq l-ambjent.
Ikkonkludiet ukoll li l-aċidu dilwit huwa meqjus bħala irritanti, filwaqt li f’konċentrazzjonijiet ogħla huwa korrużiv u jippreżenta riskju partikolari għallgħajnejn.
Għalhekk, il-Kummissjoni hija tal-fehma li jenħtieġ li jittieħdu miżuri protettivi xierqa sabiex jiġu evitati l-effetti negattivi fuq is-saħħa tal-bniedem, b’mod partikolari fir-rigward tal-utenti tal-addittiv.
L-awtorità kkonkludiet ukoll li l-aċidu aċetiku, id-diaċetat tas-sodju u l-aċetat tal-kalċju huma addittivi tal-ikel awtorizzati fl-Unjoni għall-użu bħala preservattivi.
Huwa raġonevoli li wieħed jistenna li l-effett fl-ikel jiġi osservat fl-għalf meta jintuża f’konċentrazzjonijiet komparabbli u f’kundizzjonijiet simili.
(10)
Fl-opinjoni tagħha tas-16 ta’ Novembru 2011 (10), l-Awtorità kkonkludiet li, fil-kundizzjonijiet tal-użu proposti, l-aċidu propjoniku, il-propjonat tas-sodju, il-propjonat tal-kalċju u l-propjonat tal-ammonju ma għandhomx effetti negattivi fuq is-saħħa tal-annimali, fuq is-sikurezza tal-bniedem jew fuq l-ambjent.
Ikkonkludiet ukoll li l-aċidu propjoniku u l-propjonat tas-sodju, il-propjonat tal-kalċju u l-propjonat tal-ammonju huma korrużivi għall-ġilda, għall-membrani mukużi u għall-għajnejn.
Għalhekk, il-Kummissjoni hija tal-fehma li jenħtieġ li jittieħdu miżuri protettivi xierqa sabiex jiġu evitati l-effetti negattivi fuq is-saħħa tal-bniedem, b’mod partikolari fir-rigward tal-utenti tal-addittivi.
L-Awtorità kkonkludiet ukoll li l-aċidu propjoniku, il-propjonat tas-sodju, il-propjonat tal-kalċju u l-propjonat tal-ammonju għandhom il-potenzjal li jaġixxu bħala preservattivi fl-għalf.
(4) EFSA Journal 2015;13(2):4009 u EFSA Journal 2015;13(2):4010.
(5) Ir-Regolament tal-Kummissjoni (KE) Nru 429/2008 tal-25 ta’ April 2008 dwar regoli dettaljati għall-implimentazzjoni tar-Regolament (KE) Nru 1831/2003 tal-Parlament Ewropew u tal-Kunsill fir-rigward tal-preparazzjoni u l-preżentazzjoni ta’ applikazzjonijiet u l-valutazzjoni u l-awtorizzazzjoni ta’ addittivi fl-għalf (ĠU L 133, 22.5.2008, p. 57).
(6) EFSA Journal 2014;12(7):3792.
(7) EFSA Journal 2015;13(9):4239.
(8) EFSA Journal 2012;10(2):2571.
(9) EFSA Journal 2021;19(5):6615.
(10) EFSA Journal 2011;9(12):2446.